b'\n_START_ARTICLE_\nRanskan 7. panssaridivisioona\n_START_SECTION_\nHistoria\n_START_PARAGRAPH_\nDivisisioona perustettiin vuonna 1955 7. mekanisoituna divisioonana (ransk. 7e Division Mecanique Rapide) p\xc3\xa4\xc3\xa4llikk\xc3\xb6n\xc3\xa4\xc3\xa4n kenraali Francois Huel. Se oli sijoitettu Saksaan. Divisioona oli kokeiluorganisaatio ja sit\xc3\xa4 k\xc3\xa4ytettiin testaamaan uudistettua odotetun ydinsodan vaatimaa taistelutapaa ja uutta kalustoa. Divisioona oli ensimm\xc3\xa4inen yhtym\xc3\xa4, joka otti k\xc3\xa4ytt\xc3\xb6\xc3\xb6n Panhard EBR panssaraoidun ajoneuvon sek\xc3\xa4 AMX-13 panssarivaunun._NEWLINE_Alkuvuodesta 1956 divisioona siirrettiin Pohjois-Afrikkaan, miss\xc3\xa4 sen joukot palvelivat jalkav\xc3\xa4ken\xc3\xa4 Ranskan operaatioissa Algerian sodassa. Loppuvuodesta divisioonan vaunut liitettiin jalkav\xc3\xa4keen operaatio Musketeeriin, jossa hy\xc3\xb6k\xc3\xa4ttiin Egyptiin. Divisioona palasi sotatoimen p\xc3\xa4\xc3\xa4tytty\xc3\xa4 Algeriaan, jossa se viipyi vuoteen 1961._NEWLINE_Divisioona siirrettiin Ranskaan, jossa sen esikunta sijoitettiin Besanconiin osaksi Ranskan I armeijakuntaa. Se nimettiin samalla 7. kevyeksi panssaridivisioonaksi ja edelleen vuonna 1963 7. panssaridivisioonaksi, kun 8. motorisoitu jalkav\xc3\xa4kiprikaati liitettiin divisioonaan. 1970-luvulla Ranskassa kehitettiin uusi pienempi ja joustavampi divisioona organisaatio eli sama jonka vuoksi divisioona alun perin perustettiin. Divisioona valittiin kokeiluyksik\xc3\xb6ksi ja 7. mekanisoitu prikaati teki useimmat kokeilut._NEWLINE_Uuden divisioona organisaation k\xc3\xa4ytt\xc3\xb6\xc3\xb6notossa vuonna 1977 divisioona lakkautettiin ja muodostettiin uusi 7. panssaridivisioona samoin kuin 4. panssari- ja 8. jalkav\xc3\xa4kidivisioona muodostettiin j\xc3\xa4ljelle j\xc3\xa4\xc3\xa4neist\xc3\xa4 yksik\xc3\xb6ist\xc3\xa4. N\xc3\xa4in muodostettu divisioona jatkoi palvelustaan Besanconissa ja se siirrettiin my\xc3\xb6hemmin Metziin sijoitetusta Ranskan I armeijakunnasta Lilless\xc3\xa4 sijaitsevaan Ranskan III armeijakuntaan._NEWLINE_Divisioona organisoitiin uudelleen 1. hein\xc3\xa4kuuta 1999 osana kylm\xc3\xa4n sodan p\xc3\xa4\xc3\xa4ttymisen ja ammattiarmeijaksi muuttamisen aiheuttamia muutoksia. Divisioonasta muodostettiin 7. panssariprikaati ja divisioona lakkasi olemasta.'